Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 5. számú melléklet a 89/2004. (IV. 20.) Korm. rendelethez
Paragraph Index: 1057

11. Környezeti hatásvizsgálat A projekt a környezeti hatásvizsgálatról rendelkezõ irányelv (97/11/EK irányelvvel módosított 85/337/EGK irányelv) II. Mellékletének hatálya alá tartozik. A magyar jogszabályok értelmében a Zalabér térségében javasolt hulladéklerakó telepítéséhez egyéni átvilágítási eljárásra van szükség. Ennek az átvilágítási eljárásnak az eredményei alapján elkészült a hulladéktárolóra és a komposztáló és újrafeldolgozó üzemre vonatkozó elõzetes környezeti hatásvizsgálat (pEIS). Ezt benyújtották a területileg illetékes környezetvédelmi hatóságnak (Nyugat-Dunántúli Környezetvédelmi Felügyelõség). A pEIS alapján a Felügyelõség kiállította a környezetvédelmi engedélyt. Az építési munkálatok megkezdéséhez építési engedélyekre van szükség, ezekre a projektek megvalósításának tervezett építési ütemezésével összhangban az érdekelt illetékes önkormányzatoktól kell igényelni. Az építési engedélyezési eljárásokban külsõ szakértõként részt kell vennie az illetékes környezetvédelmi hatóságoknak.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes